

**РЕПУБЛИКА СРПСКА**

**ОПШТИНА ВИШЕГРАД**

**НАЧЕЛНИК**

Андрићград бб, тел/фах: 058/620 226 и 620 602, е-mail: nacvgd@teol.net

Број: 02 –477 - 2/25

Датум: 21.01.2025. године

На основу члана 59. Закона о локалној самоуправи („Службени гласник Републике Српске“ број 97/16, 36/19 и 61/21) и члана 66. Статута општине Вишеград („Службени гласник општине Вишеград“, број 6/17 и 3/19“) Одлуке о продаји расходоване опреме - основних средстава градских котловница у Општини Вишеград број 01-022-203/24 („Службени гласник општине Вишеград“ број 15/24), начелник општине Вишеград објављује

**Ј А В Н И О Г Л А С**

**I**

Општина Вишеград оглашава продају Основних средстава градских котловница у општини Вишеград, а која су у својини општине Вишеград, овлаштеним правним лицима или предузетницима који су регустровани за откуп секундарних сировина. Продаја ће се извршити усменим јавним надметањем лицитацијом за шта је потребно да учествују најмање 2 (два) понуђача.

**II**

Опрему из претходне тачке чине котлови и друга опрема за производњу топлотне енергије, који су детаљно описани и побројани у налазу – „Процени основних средстава градских котларница, процена вредности котлова и пратеће опреме за Општину Вишеград“ који је израђен од стране овлаштеног судског вјештака машинске струке, од новембра 2024.године.

**III**

Вриједност предметне опреме је уједно и почетна (најнижа) продајна цијена која је дефинисана налазом вјештака и износи:

**А)** За котлове и опрему у ул. Цара Лазара процијењена вриједност износи 24.610,00 КМ;

**Б)** За котлове и опрему у ул. Козачка процијењена вриједност износи 13.720,00 КМ;

**В)** За котлове и опрему у ул. Краља Петра процијењена вриједност износи 7.120,00 КМ;

**IV**

Продаја котлова и опреме из тачке 3) ове одлуке извршиће се усменим јавним надметањем лицитацијом. Поступак лицитације спроводи Комисија за спровођење јавног надметања, која је именована Рјешењем Скупштине општине Вишеград, број 01-022-204/24 од 12.12.2024. године („Службени гласник општине Вишеград“ број 15/24).

**V**

За учешће у поступку лицитације, понуђачи су дужни уплатити кауцију која износи 100,00 КМ на ЈРТ Општине Вишеград број 5620060000054715 код НЛБ Развојне банке.

**VI**

Са најповољнијим понуђачем ће начелник општине Вишеград закључити купопродајни уговор, а по достављању доказа о уплати купопродајне цијене, а најкасније у року од 10 дана од дана одржане лицитације. Предаја покретности у посјед купцу извршиће се у року од 30 дана по закључења уговора, о чему ће се сачинити записник. Ако учесник лицитације из става 1. oвe тачке не учествује у лицитацији или одустане од закључења уговора, губи право на повраћај положене кауције.

**VII**

Пријаве за учешће на лицитацији се могу достављати лично на протокол у пријемној канцеларији Општинске управе Општине Вишеград или путем поште на адресу: Општина Вишеград, улица Андрићград бб, најкасније до 03.02.2025. године до 9,00 часова. Пријаве за продају основних средстава градских котловница у општини Вишеград у својини Општине Вишеград достављају се у затвореној коверти са назнаком:

,,Пријава за лицитацију за продају основних средстава градских котловница у општини Вишеград, јавни позив број 02 – 477 - 2 /25 од 21.01.2025. – не отварај - за комисију“.

Уз пријаву за учешће у поступку лицитације потребно је доставити сљедеће:

1. овјерену копију рјешења о упису у судски регистар из кога се види да је регистрован за дјелатност откупа секундарних сировина;

2. доказ о уплати кауције у износу од 100 КМ у сврху учешћа на лицитацији, са назнаком броја и датума јавног позива за који се плаћа кауција;

3. овјерено овлашћење за заступање правног лица;

4. доказ о баковном рачуну;

Комисија за спровођење поступка јавног надметања ће прегледати све пријаве и записнички констатовати која лица испуњавају услове за учешће на лицитацији. Лица која не испуне тражене услове неће моћи учествовати на лицитацији.

**VIII**

Лицитација ће се одржати 03.02.2025. године (понедјељак) са почетком у 11,00 часова у згради Општине Вишеград, канцеларија број 14. Сви заинтересовани понуђачи могу извршити увид у покретне ствари који су предмет лицицтације и у „Процени основних средстава градских котларница, процена вредности котлова и пратеће опреме за Општину Вишеград“ који је израђен од стране овлаштеног судског вјештака машинске струке, од новембра 2024.године сваког радног дана до 03.02.2025. године у периоду од 07.30 до 15.00 сати, контакт особа Александар Ђукановић 058 620 586.

**IX**

Јавни оглас ће бити објављен на огласној и на интернет страници општине Вишеград.

Обрадио: Дејан Крсмановић, дипл. правник

 НАЧЕЛНИК ОПШТИНЕ

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Младен Ђуревић, инж. геодезије